text: इसके बाद सहकारिता राज्यमंत्री विश्वास सारंग, महापौर आलोक शर्मा, सांसद आलोक संजर, परिषद अध्यक्ष डॉ. सुरजीत सिंह चौहान, निगम आयुक्त अविनाश लवानिया आदि जुमेराती पोस्ट आफिस पहुंचे और यहां विलीनीकरण दिवस के कार्यक्रमों के दूसरे चरण में झण्डा वंदन किया एवं मिष्ठान वितरण किया गया. इस दौरान विलीनीकरण शहीद गेट पर मध्यप्रदेश पुलिस के बैंड ने देश भक्ति गीतों की धुनों की प्रस्तुति दी. जबकि जुमेराती में सुहासिनी जोशी एवं उनकी टीम द्वारा देश भक्ति की भावना से ओत-प्रोत गीतों की सुमधुर प्रस्तुति ने समा बांध दिया.